425.09 ORDNI DWAR L-IMPLIMENTAZZJONI U L-INFURZAR TA’ ĊERTU PJANINJIET TA’ ĀESTJONI TAS-SAJD L-AVVIŻ LEGALI 354 tal-2013. L-AVVIŻ LEGALI 354 tal-2013. 1. (1) It-titolu ta’ dan l-Ordni huwa l-Ordni dwar l-Implimentazzjoni u l-Infurzar ta’ Ċertu Pjanijiet ta’ Āestjoni tas-Sajd. (2) L-għan ta’ dan l-Ordni huwa l-implimentazzjoni u, fejn applikabbli, l-infurzar tal-pjanijiet ta’ ġestjoni f’konformità mal-obbligi ta’ Malta taħt l-Artikolu 19 tar-Regolament tal-Kunsill (KE) Nru 1967/2006 tal-21 ta’ Diċembru 2006 dwar miżuri ta’ ġestjoni għall-isfruttament sostenibbli ta’ riżorsi tas-sajd fil-Baħar Mediterran u li jemenda r-Regolament (KE) Nru 2847/93 u jħassar ir-Regolament (KE) Nru 1626/94. 2. Tifsir. (1) F’dan l-Ordni, sakemm ir-rabta tal-kliem ma teħtieġx xort’oħra: "l-Att " tfisser l-Att dwar il-Konservazzjoni u l-Amministrazzjoni tas-Sajd; Kap. 425. Kap. 425. " Direttur " għandu jkollha l-istess tifsira mogħtija taħt l-Att; "pjanijiet ta’ ġestjoni " tfisser il-pjanijiet ta’ ġestjoni provduti taħt l-artikolu 3 ta’ dan l-Ordni; " ir-Regolament " tfisser ir-Regolament tal-Kunsill (KE) Nru 1967/2006 tal-21 ta’ Diċembru 2006 dwar miżuri ta’ ġestjoni għall-isfruttament sostenibbli ta’ riżorsi tas-sajd fil-Baħar Mediterran u li jemenda r-Regolament (KE) Nru 2847/93 u r-Regolament (KE) Nru 273/2001 u jħassar ir-Regolament (KE) Nru 1626/94. (2) Ħlief kif xort’oħra provdut f’dan l-Ordni, it-tifsiriet mogħtija taħt l-Att għandhom japplikaw għal dan l-Ordni. 3. (1) Pjanijiet ta’ ġestjoni għal ċertu sa jd qegħdin b’dan l-Ordni jiġu adottati, magħmula applikabbli u infurzabbli, skont il-każ u skont il-liġi ta’ Malta, liema pjanijiet ta’ ġestjoni huma dawk provduti fl-Ewwel Skeda u fit-Tieni Skeda. (2) Mingħajr preġudizzju għall-ġeneralità tas-subartikolu (1), il-pjanijiet ta’ ġestjoni msemmija fis-subartikolu (1) jinkludu tabelli bl-għanijiet, indikaturi u miri miġjuba fit-Tielet Skeda, fir-Raba’ Skeda u fil-Ħames Skeda, liema tabel li huma rispettivament: (a) it-Tabella 1 li turi l-għanijiet, indikaturi u miri għas-sajd bil-lampara; (b) it-Tabella 2 li turi l-għanijiet, indikaturi u miri għas-sajd bit-tkarkir; (ċ) it-Tabella 3 li turi l-għanijiet, indikaturi u miri għas-sajd tal-lampuki. (3) Mingħajr preġudizzju għall-ġeneralità tas-subartikolu (1), kif imsemmi fil-pjanijiet ta’ ġestjoni, huwa previst li fiż-żmien jew taħt dawk iċ-ċirkostanzi kif stabbiliti hawn taħt, jew kif stabbilit fil-pjanijiet ta’ ġestjoni jew skont id-diskrezzjoni tad-Direttur, ikun hemm: (a) tnaqqis ta’ sajd bil-lampara 20 % (ekwivalenti għal 3 bastimenti) sal-aħħar tal-2015; u (b) tnaqqis fl-isforz tas-sajd fil-każ tas-sajd bit-tkarkir permezz tal-introduzzjoni ta’ pjan għat-tnaqqis tal-kapaċità li jimmira lejn tnaqqis ta’ 20 % tal-kapaċità, kif ukoll tnaqqis fl-isforz tal-istess sajd b’10 % permezz tal-waqfien temporanju għall-perjodu mill-15 ta’ Awwissu sal-15 ta’ Settembru; u (ċ) fil-każ ta’ sajd għal-lampuki, l-għadd ta’ bastimenti tas-sajd awtorizzati li jistadu bl-irmiġġi ser jinżamm għal 130 bastiment u fuq dawn il-bastiment ser tkun installata sistema ta’ sorveljanza mill-15 ta’ Awwissu, 2014 ’il quddiem, filwaqt li l-istess bastimenti, inklużi dawk taħt l-10 metritul, ser ikollhom jirreġistraw il-ħatt fil-ġurnal ta’ abbordu jħottu f’port stabbilit. (4) Mingħajr preġudizzju għall-ġeneralità tas-subartikolu (1), kif imsemmi fil-pjanijiet ta’ ġestjoni, id-Direttur għandu jsaħħaħ il-ġbir tad-dejta u r-riċerka dwar: (a) l-identifikazzjoni tal-unitajiet tal-istokk fis-sottoreġjuni tal-Mediterran; u (b) l-identifikazzjoni tal-habitats kritiċi (nursery u siti ta’ riproduzzjoni) u tar-rekwiżiti ekoloġiċi għall-iżvilupp ta’ bajdularvi; u (ċ) id-definizzjoni ta’ xi aspetti bijoloġiċi bħall-parametri ta’ tkabbir u maturità; u (d) l-impatt tas-sajd bl-irmiġġi fuq qabdiet inċidentali u fuq l-ambjent. (5) Id-Direttur għandu jkun responsabbli għall-implimentazzjoni u l-infurzar tal-pjanijiet ta’ ġestjoni msemmija taħt dan l-artikolu u għal tali għanijiet għandu jkollu dawk is-setgħat kollha li jappartjenu lil u taħt l-Att.